Държавен вестник, бр. 62, 2002 г., стр. 18

С Т Р .  18
Д Ъ Р Ж А В Е Н   В Е С Т Н И К
Б Р О Й  62
РЕШЕНИЕ
за преобразуване на Висшия институт за под-
готовка на офицери и научноизследователс-
ка дейност за нуждите на Министерството
на вътрешните работи (ВИПОНД—МВР) в
университет с наименование Академия на
Министерството на вътрешните работи
Народното събрание на основание чл. 86,
ал. 1 от Конституцията на Република България,
чл. 19, ал. 1 от Закона за Министерството на
вътрешните работи и чл. 9, ал. 2, т. 1 от Закона
за висшето образование
Р Е Ш И :
1. Преобразува Висшия институт за подго-
товка на офицери и научноизследователска
дейност за нуждите на Министерството на вът-
решните работи (ВИПОНД—МВР) в универси-
тет с наименование Академия на Министерст-
вото на вътрешните работи със седалище Со-
фия, който е юридическо лице и има свое зна-
ме, печат и празник (1 октомври).
2. Предметът на дейност на Академията на
Министерството на вътрешните работи
включва:
а) обучение на български и чуждестранни
граждани за придобиване на образователно-
квалификационната степен “бакалавър” по спе-
циалности от професионалното направление
“Държава и право”, на образователно-квали-
фикационните степени “бакалавър” и “магис-
тър” по специалности от професионалните нап-
равления “Строителство” и “Обществознание”
и на образователната и научната степен “док-
тор” по научните области “Обществени науки”
и “Технически науки”;
б) обучение в първоначална подготовка на
новоназначени служители в Министерството на
вътрешните работи;
в) обучение за повишаване на квалификаци-
ята на служители от Министерството на вътреш-
ните работи и от държавната администрация;
г) обучение за преквалификация на служите-
ли от Министерството на вътрешните работи;
д) извършване на научни и приложни из-
следвания по въпроси на сигурността и общес-
твения ред;
е) други дейности, свързани със сигурността
и обществения ред, които са възложени от ми-
нистъра на вътрешните работи.
3. Академията на Министерството на вът-
решните работи управлява недвижими имоти—
публична държавна собственост, както следва:
а) в София—ж.к. Младост 4, бул. Алексан-
дър Малинов 1, местност “Малинова долина”, и
ул. Пиротска 171, сгради с обща застроена площ
16 916 кв. м, учебен полигон от 50 дка в земли-
щето на с. Мало Бучино и спортна площадка с
площ 2500 кв. м;
б) в с. Долни Богров—сгради с обща застро-
ена площ 2460 кв. м, учебен полигон, разгърнат
на 2200 кв. м и стрелбище на площ 4000 кв. м,
разположени върху терен от 540 дка;
в) в Казанлък—сгради с обща застроена площ
3090 кв. м и спортни площадки на площ 7000 кв.
м и стрелбище с площ 715 кв. м, разположени
върху терен от 102 дка;
г) във Варна—бул. Сливница и бул. Ян Хуни-
яди, сгради с обща застроена площ 8160 кв. м и
стрелбище с площ 400 кв. м.
4. Академията на Министерството на вът-
решните работи е второстепенен разпореди-
тел от бюджета на Министерството на вътреш-
ните работи.
5. Правилникът за устройството и дейност-
та на Академията на Министерството на вът-
решните работи се приема от Министерския
съвет по предложение на министъра на вътреш-
ните работи.
6. Органи на управление на Академията на
Министерството на вътрешните работи са ака-
демичният съвет и ректорът.
7. Академичният съвет е орган за ръководс-
тво на учебната и научната дейност на академи-
ята. Съставът на академичния съвет се опреде-
ля от министъра на вътрешните работи по пред-
ложение на ректора на академията. Академич-
ният съвет осъществява следните функции:
а) приема учебния план за всяка специал-
ност и образователно-квалификационна степен,
както и изготвени от катедрите учебни програ-
ми по съответните дисциплини;
б) приема плановете за научноизследовател-
ската, научно-приложната и редакционно-изда-
телската дейност;
в) взема решения за одобряване на конкурси
за асистенти и хабилитирани преподаватели при
условията и по реда, определени от Закона за
висшето образование и Закона за научните сте-
пени и научните звания;
г) провежда избор след проведен конкурс за
асистенти при условията и по реда, определени
от Закона за висшето образование и Закона за
научните степени и научните звания;
д) избира нехабилитирани преподаватели
за по-висока научна длъжност при условията и
по реда, определени от Закона за висшето об-
разование и Закона за научните степени и на-
учните звания;
е) изпълнява други функции, произтичащи от
нормативните актове, отнасящи се до науката и
висшето образование, прилагани в съответствие
със Закона за Министерството на вътрешните
работи и с актовете за неговото прилагане.
8. Ректорът на академията е пряк ръководи-
тел на личния състав на академията, на курсан-
тите и служителите, изпратени на обучение от
други служби, за изпълнението на задължения-
та им, свързани с учебния процес, реда и дис-
циплината в академията. Ректорът е хабилити-
рано лице и се назначава от министъра на вът-
решните работи.
Решението е прието от ХХХIХ Народно съб-
рание на 14 юни 2002 г. и е подпечатано с офи-
циалния печат на Народното събрание.
Председател на Народното събрание:
Огнян Герджиков
37891